
נוכחים: שרונה חן יו"ר ועדת חינוך, אביב קליין מנהלת מחלקת חינוך , אושרת ריגלר מנהלת בית הספר , יו"ר הנהגת ההורים ינון הלפרין , קידר פיינגולד מנהל המתנ"ס , חברי ועדת החינוך :  אמנון אזולאי, ערן גלזר , ליאור דודיק , ירון זיו , מלכה שמיר, רותם אביטל.
חסרים : רפי ישראלי, נציג גנים .
שרונה מברכת את יינון יו"ר הנהגת ההורים בתפקידו החדש ומאחלת לו בהצלחה.
ומברכת את אוהד פטל להמשך תרומה בוועד ברנר ומודה לו על עשייתו למען בית הספר וועדת החינוך.
עדכונים שוטפים :
אביב- שנת הלימודים חזרה לפעילות לאחר החגים, 20 תלמידים הגיעו לבית הספר באיסרו חג .
1. נפתחה אפשרות לתת מלגות מטעם המועצה ומפעל הפיס לסטודנטים אשר יתנדבו בקהילה . בהגשת הבקשה הסטודנטים חייבים להגיש תלושי שכר וללמוד לימודים אקדמיים במקומות מוכרים, יש לנו 25 מלגות ועד כה הגישו 12 ,קידר מבקש לבדוק אפשרות שהסטודנטים יבואו ללוות ילדים עם צרכים מיוחדים לחוגים של המתנ"ס.
2. ועד גני הילדים – התכנסנו לפני החגים לישיבה ראשונה , טרם נקבע יושב ראש הישיבה בנושא זה תתקיים ב 3.11.19 בה יוחלט סופית מי יושב ראש ועד הגנים. 
3. פגישה עם מנהל בית ספר ברנר- השיחה הייתה בנושא שיתופי פעולה במעורבות חברתית שהתלמידים יעשו אצלנו , מחר יש יום התנדבות ראשון שבו הם מתנדבים ביישוב שבו הם גרים, לדוגמא ניקיון מקלטים וגרפיטי, ניקיון שטחים ציבורים וכו'.

אושרת- נושא שולחנות עגולים 
בבית ספר עלתה בקשה של הורים לעשות חשיבה סביב שולחנות עגולים בנושאים שונים , המטרה ליצר שיח סביב נושאים שונים בקהילה, ביום רביעי נעשה פיילוט שולחות עגולים של מורים והורי שכבת כיתה ז' סביב אירועי אקלים ומה אנחנו מצפים לדוגמא התנהגויות לא נורמטיביות מתפרשות עיי הורים בצורות שונות כל אחד מנקודת מבט אחרת, לכן חשוב לקיים שיח תאום עמדות בנושא זה .
שרונה : המטרות בשיחות ברמה קהילתית צריכות להיות מאוד ברורות חשוב שיהיה מנחה מקצועי אשר בעזרתו יקבעו מטרות להתכנסות סביב שולחנות עגולים , הציפיות צריכות להיות מבוקרות . 


פרויקט "תנו לגדול בשקט" 
בבית ספר יש קבוצת הורים שהקימו את "תנו לגדול בשקט" שזה פרוייקט של דחיית קניית הסמארטפונים ולקנות לילדים טלפונים "טפשים" במרוכז, הם מתכננים לקיים 2 הרצאות להורים בנושא זה .
אביב: באשר לתקצוב ההרצאות הנ"ל ,אחריי שבוע בתפקיד הגיעו אליי ההורים של הפרויקט והציגו בפניי את התוכנית , לאחר מכן הגיעו שוב וביקשו את התקציב שנשאר מההזנה של הילדים לטובת הפרויקט , הסברתי להם שאסור לנגוע בהזנה ואם נשאר כסף צריך להחזיר להורים.
ירון: אז פה בדיוק הבמה ואם מתכננים את זה לשנה הבאה כבר מעכשיו צריך לבדוק תקציבים.
אמנון: בכל ועדה עולים רעיונות שמצריכים תקציב ואז תמיד התשובה שאין תקציב, צריך לנסות להגיע עם יוסי להחלטה שיהיה תקציב שנתי שנוכל ונדע איך לנצל אותו, רוב הזמן לא מצליחים  לממש את הרעיונות והצרכים שאנחנו מעלים.
ירון - נושא גן יער 
יש תכנון להקים 2 כיתות חוץ בגבעה, כיתה וגן יער. אני מקווה שהשנה זה יצא לפועל אני חושב שזה תהליך מאוד יפה שקורה כיום בגן , צריך להכין תוכנית יותר מסודרת לנצל את המקום יותר ואולי להכניס את זה כתוכנית שנתית עם תוכן חינוכי.
אביב: יש רעיון של חממה שגם הגנים וגם הבית ספר ייקחו חלק בזה, העלויות זה קרוב ל 150,000ש"ח  ומנסים למצוא רעיונות איך לחבר את הגנים והבית ספר.
נושא הסעות 
יש שני נושאים בהסעות שהם מטופלים, הראשון הוא הרחבה בבית ספר היסודי שטופלה והמצב הרבה יותר טוב, הצד התשתיתי נעשה ועכשיו צריך לטפל בצד החינוכי, האוטובוסים יכנסו בסדר קבוע שכל נהג אוטובוס יכול להיכנס ולהמתין אך צריך לחנך את הילדים שימתינו .
אושרת : עובדים על זה, מאוד קשה עם הילדים שבוע שעבר היה אירוע ששני ילדים רבו בהסעה וההורים הוזמנו . ההסעה הכי מורכבת זו ההסעה של גן דרום .
ירון: הייתי שמח אם בישיבה הבאה יגיע נציג ממחלקת ההסעות. הנושא השני הוא שילוב של התיכון והבית ספר היסודי, עלו רעיונות כמו לשנות את השעות של תחילת הלימודים ולהכפיל את כמות ההסעים. מה שהצלחנו לתאם עם איציק ורונית זה להתחיל את הבית ספר ב- 8:25 ולהקדים את הבית ספר היסודי לשעה 8:00 וזה יאזן אותנו קצת. בדקנו עם כולם , איציק אישר, ברנר אישר ובגדרות לא כל כך מרוצים מהקדמת השעה, מוני מגן רווה לא מוכן להתעסק עם הנושא הזה בכלל אמר שאולי שנה הבאה.
שרונה : מוני קיבל אישור חריג לפניי כמה שנים לתחילת שעת לימודים בבית הספר היסודי         ב 8:30 כל שינוי יגרום לכך שראש מועצת גן יאבד את האישור המיוחד שקיבל לכן נראה לי שלא יוכל להיכנס להסדר שאנו מבקשים. לדעתי מה שיפתור את הבעיה זה להוסיף 3-5 אוטובוסים  להסעות בשעות הבוקר. נראה לי שזו האופציה הישימה ביותר. בעבר ההורים שילמו 100 שח לחודש בעבור הסעות לתיכון כעת המועצה מוכנה להשתתף בחלק מעלויות ההסעות הנוספות כאשר ההורים גם הם לוקחים חלק בהסעות כדי שהילדים לא יצטרכו להמתין לתחילת יום הלימודים 50 דקות בחצר בית הספר.
ירון: קחו את עצמכם , תעלו להסעות של הילדים ותראו איך הם נראים שהם עולים מוקדם ומגיעים לבית הספר בשעה 7:13 ומחכים 50 דק' לתחילת הלימודים. הגענו ללא מוצא או שעוזבים את הנושא או שנלחמים בזה .
מלכה : יש לי בכיתה ילדים מגדרות ומאוד קשה להם לקום מוקדם, אז הם מגיעים בטרמפים, מגיעים עם ההורים או מאחרים. חובה שהשולחן הזה יהיה הקטר / המוביל של התהליך לשינוי זמני השעות.
שרונה : לדעתי צריך לקבל את ההצעה של ראש המועצה ולגייס את ההורים לתשלום. לא מזיזים שום מערכת אלא מטיבים עם הילדים .
מעונות הגיל הרך 0-3
רותם – להורים של ילדים מגיל 0-3 מעוניינים שיהיה להם גם ייצוג בקהילה , לשפר את תנאי שירות הפנאי לגיל הרך, הם מעוניינים גם בוועד מעונות שיעבוד במקביל עם מחלקת חינוך והמתנ"ס, מרגישים שגילאי 0-3 קצת מוזנחים .
שרונה : אנחנו כמועצה כן צריכים לראות את הגיל הרך .
קידר: אנחנו לא נותנים ל 3 אוכלוסיות מענה : לגילאי 65+ , לבני נוער ולגילאי 0-3. אמרו שהשנה המעון שייך גם למועצה וגם למתנ"ס, יש פעילויות רבות שניתן לתת כמו הרצאות הורים כדוגמת הנעשה  במקומות אחרים .
נוכחות ההורים בחוגי המתנ"ס 
שרונה : המתנ"ס הוציא הנחייה שההורים לא יכולים לצפות בחוגי הילדים, חלק מההורים כן רוצים להישאר ולראות את הילדים במיוחד במשחקי הספורט. אנחנו קצת בבעיה כי מנהל המתנ"ס עוזב וגם רכז הספורט לא בטוח שיישאר . 
קידר: דיון מתקיים בהנהלת המתנ"ס, במתנ"ס לא נכנסים לחוגים נקודה. ב-4 חוגים ההורים  מתעקשים  להיכנס ויש מאבק תמידי של הוצאת הורים, הדיון מתמקד בעיקר בכדורגל, בריכה, כדורסל והתעמלות שהורים התחילו לרשום כמה פעמים המורה נכנסת ומתייחסת לילדה הספציפית שלהם . ההחלטה היא לא חדשה .

שרונה : מה שאתה אומר שיש מצב שאתם תקבלו החלטה שאינה החלטה גורפת כלומר תחריגו חלק מהחוגים.
קידר: ולכן רשמתי למה הגוף שנמצא מעל המתנ"ס לא צריך להתעסק בנושא שעוד לא נסגר בהנהלת המתנ"ס, ההחלטה להיכנס/לא להיכנס לחוגים זו החלטה של בטיחות, צעקות של הורים על המאמן , יש ניואנסים מאוד קטנים שיכולים לפגוע.
שרונה : לפני כמה חודשים עשיתי סיור בחוגים , אמרת לי שתדאג אישית שיהיו ספסלים להורים אז מה קרה פתאום? יש לטפל באירוע חריג ספציפי בהתאם לקושי שעולה . 
קידר: בדקתי מול מועצה אזורית יואב, יש כניסות רק לכדורגל מעבר לקווים, בטריבונה. אני חושב שזה דיון מיותר, זה תלוי במאמן. ההחלטה הגורפת נמצאת והתפקיד שלנו הוא להגן על המאמן, שיהיה אימון מוצלח ולשמור על הילדים. כל הדיון הזה הוא דיון על פרינציפ.
שרונה : לסיכום אני מציעה שהמתנ"ס יעלה לדיון את השאלה הזו פעם נוספת ואפשרי שיהיה דיון לאחר שקידר יסיים את תפקידו . אני חושבת שמבחינה קהילתית החלטה זו לא נכונה.
פגישה עם מנהל ברנר 
שרונה: נפגשתי עם מנהל בית ספר ברנר יחד עם ראשי ועדות החינוך ,שייקה מגן רווה וכרמית מברנר. שלושתנו מאוד התרשמנו ממנו , בן אדם עם רצון טוב ועם דרך נעימה להתקרב לילדים ועם רצון להציב גבולות. הוא חסר ניסיון זה מורגש, הוא אינטליגנטי התרשמתי לטובה . הקושי שראיתי זה מערכת מורכבת שצריכה שינוי יסודי והוא צריך תמיכה. כידוע כניסתו של המנהל לתפקיד לוותה ברעשים רבים וזה לא תרם לתחושתו.  מצב בית הספר דורש התערבות אינטנסיבית, עבודה רבה ותקציבים, חייבים לסייע בידי המנהל כי הצלחתו היא תרומה לילדינו עדיין לא נקבעה ישיבת ועדה מלווה מקווה שזה יתקיים בקרוב.  
מלכה : הוא יודע שהוא חסר ניסיון והוא מוכן לקבל עזרה זה יאמר לזכותו.
ישיבת ועדת חינוך הבאה תתקיים באופן חד פעמי בגלל חנוכה ביום רביעי ה- 18/12/2019 19:00-21:00 

בברכה,
שרונה חן                                                   אביב קליין                  
 יו"ר ועדת חינוך                                        מנהלת מחלקת חינוך


רשמה : מיטל חנינא 
גן דרום  כפר אביב  כפר מרדכי  מישר  משגב דב  עשרת  שדמה

